Kada ingat lagi nah sudah berapa hari ne lampunya pajah tarus, padahal ini musin panghujan. Nang biasa tu listrik meninggal saban hari ne pas musim karing. Ini musim baah maka mati saban hari jua.
Nangkaya hari semalam, Sabtu, 16/02 di wadah ulun (Tambak Anyar, Martapura Timur) lampunya pajah mulai kira-kira jam satangah sambilan sampai jam tigaan siang. Kadakah mambari muar. Hari ne pajah pulang nah mulai jam satangah sambilan jua. Mun sampai jam 3 jua liwar banar am.
Bubuhan pian nang bagawian kada mamakai listrik jua nyaman. Ulun ne tabarung banar nah gawian bagantung lawan listrik. Kada tahu jua ada apa kada pangumuman pavangan mati lampu rancak nang kaya ini.
Jadi keingatan ulun ada pajabat nang wahini pina rancak batampai di tivi ada baucap. Mun sidin jadi Presiden listrik di KalSel ne aman jar. Kada bamatian lagi.
Bujuran nah kada yakin ulun lawan panderan sidin ngituh. Parasa ulun mulai bahari ada ja nang baucap mahirip kaitu jua. Napa buktinya malah babangat wahini mati lampu.
Mun alasan buhannya kada mayu listriknya jadi bagantian mati lampu, parasa ulun kada masuk akal. Buktinya nang masang listrik batambah ja tarus. Malah baganal apinya nang ditarik. Nangkaya gadung, mayu gasan barapa buah rumah apinya ngitu. Lawan jua padahal kawa ja lo bacadangan alat alatnya. Jadi kada nang talalu rancak mati lampu kaya ini.
Asli sangkal ulun karancakan pajah lampu kaini. Napa ulun rahatan bagawi di kumputir maka pajah lampunya. Hiih maka tasimpan. Mun hilang baasa mulai panambayan pulang. Nang iyanya isi utak ulun umpat jua tahambur. Asalnya sudah ada ambayang nang handak di gawi timbul hilangan dapatnya lampu maninggal.
Alhamdulillah banyala sudah nah. Mudahan bujuran ja banyala nya. Jangan nangkaya malam dahulunya. Banyala kada sawat lima manit pajah pulang.
Gambar : Hari Widodo/BanjarmasinPostOnline Rasa takajut-kajut malam tadi pas ulun buka internet....
Gambar : FP Barito Putra FC/FacebookTahun tadi, hanyar mandangar habar Barito Putra pacangan main di....
Alhamdulillah.. lawas banar sudah ulun handak baisian blog nan alamatnya ngaran ulun surang. Damini ....
Mengidolakan Artis Alakadarnya
Mun nang rancak maitihi tipi ulun yakin ada baisian artis nang di katujuinya. Nang maulah kita katuj....
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn